Dilecto filio meo Vincentio. Ego Joslenus et uxor mea Ingelsenda donamus tibi aliquid de rebus nostris que sunt site in pago Matisconense, in agro Fusciacense, in villa Varennas. Hoc est vinea et campus insimul tenens qui terminat a mane terra Richardi et Benedicti, a medio die via publica, a sero terra Ricardi, a circio terra Rotgerii et fossado. Infra istos terminos tibi dono eo tenore, dum nos vixerimus, teneamus et possideamus; post nostrum decessum, tibi perveniat et facias quod volueris. S. Jotsaldi. S. Arlebaldi. S. Girberti. S. Landrici.